Kríková ulica (zaniknutá)

Kríková ulica (do roku 1950 Žižkova ulica) bola ulica v Petržalke v rokoch 1950 až 1975.

Premenovaná bola v roku 1950 z dôvodu duplicity pomenovania po pripojení obce k Bratislave, predtým bola pomenovaná po Janovi Žižkovi (1360-1424), husitskom vojvodcovi.

Bola tu pôvodná radová domová zástavba obce, ulica zanikla v súvislosti s novou sídliskovou zástavbou Dvory.

Nachádzala sa približne na mieste a vo vnútrobloku dnešnej Wolkrovej ulice.

 Referencie 

Kategória:Zaniknuté ulice v Petržalke